བདུད་སྡེ་ཤིན་ཏུ་མི་བཟད་པའི།།དཔུང་ཆེན་དག་ཀྱང་དེ་ཡིས་བཅོམ།།དེ་བས་ཀུན་
ཁྱེན་ཐོབ་བྱའི་ཕྱིར།།བུ་ཡིས་བློ་གྲོས་འདི་གྱིས་ཤིག།ཅེས་བརྗོད་ལ་དེའི་དོན་ཡང་བཤད་དོ།།དེ་ནས་ལྔ་པ་ནང་གི་སེམས་བསྐྱེད་པ་ནི།མེ་ཏོག་ཚོམ་བུ་ལྔ་པ་ལ་བརྟེན་ཀྱང་རུང་།ཚོམ་བུ་མ་བྱས་ཀྱང་རུང་སྟེ།སངས་རྒྱས་ཆོས་དང་དགེ་འདུན་ལ།།རྟག་ཏུ་བང

ནི་སྐྱབས་སུམཆི།།རྣལ་འབྱོར་གསང་སྔགས་མཁའ་འགྲོ་མ།།འཁོར་ལོ་གསུམ་གྱི་བདག་ཉིད་ཅན།།ཀུན་ལ་བདག་ནི་སྐྱབས་སུ་མཆི།།དཔའ་བོ་དཔའ་མོ་དབང་ལྷ་མོ།།བྱང་ཆུབ་སེམས་དཔའ་བདག་ཉིད་ཆེ།།ཁྱད་པར་དུ་ཡང་སློབ་དཔོན་ལ།།རྟག་པར་བདག།
ནི་སྐྱབས་སུ་མཆི།།དཔལ་ལྡན་ཁྲག་འཐུང་སོགས་དཔའ་བོ།།རྣལ་འབྱོར་མ་དང་སྣང་མཛད་སོགས།།བྱང་ཆུབ་སེམས་དཔའ་དཔག་མེད་པ།།ཐམས་ཅད་བདག་ལ་དགོངས་སུ་གསོལ།།ཆེ་གེ་དུས་འདི་ནས་བཟུང་སྟེ།།ཇི་སྲིད་གཉིས་མེད་ལ་གནས་པར།
དེཡི་ཚངས་སྤྱོད་གཉིས་མེད་པ།།ཉི་ཤུ་རྩ་གཉིས་ལེགས་པར་རངསྲུང་།།ཞེས་རྗེས་སུ་བཟླས་པ་ལན་གསུམ་བྱའོ།།དེ་ནས་དྲུག་པ་བྱང་ཆུབ་ཀྱི་སེམས་བསྲུང་བའི་ཕྱིར་སློབ་དཔོན་གྱི་སྲིན་ལག་གཡོན་པའི་ཁྲག་དང་བདུད་རྩི་ལྔ་བསྲེས་ལ།དཔྲལ་བར་ཨོཾ།མགྲིན
པར་ཨཱཿ།སྙིང་གར་ཧཱུཾ་བསམ་ཞིང་།འག་པ་གཡས་པ་རྡོ་རྗེ་འཛིན་པ་དང་བཅས་པའི་སྲིན་ལག་གིས་སྔར་གྱི་རྫས་དེ་དག་དང་བཅས་པའི་གནས་དེ་དག་ཏུ་རེག་ཅིང་།ངག་ཏུའང་བརྗོད་ལ་ཡས་མར་རིམ་པ་དང་།མས་ཡང་དང་།ཡང་ཡས་མར་བརྗོད་ལ་བརྟན་པར
བྱའོ།།དེ་ནས་བདུན་པ་སློབ་མ་ལྷག་པའི་ལྷར་དམིགས་པ་ལ་མཆོད་པ་ལྔས་མཆོད་དོ།།བརྒྱད་བསྲུང་སྐུད་ནི།སྐུད་པ་དམར་པོ་ལ་མདུད་པ་གསུམ་བྱས་ལ།ཧཱུཾ་ལས་དམ་ཚིག་གི་སྐུད་པར་བསྐྱེད་ཅིང་སྟ་གོན་གྱི་ལྷའི་ཐུགས་ཀ་ནས་ཡེ་ཤེས་ཀྱི་སྐུད་པ་སྤྱན་དྲངས་ལ
སྟིམ།ཡི་གེ་བདུན་པ་བཟླས་ལ་དཔུང་པ་གཡོན་པར་བཅིང་།ཡི་གེ་བརྒྱ་པས་བརྟན་པར་བྱའོ།།དེ་ནས་དགུ་པ་ཁྱོར་ཆུ་ནི།ཡི་གེ་བདུན་པ་བཟླས་ཤིང་ཆང་དང་བདུན་རྩི་སྦྱར་གབར་དྲུང་ལུས་ལ་ཡང་གཏོར་རོ།།དེ་ནས་བཅུ་པ་སོ་ཤིང་ནི།འབྱུང་ལྡེས་མཎྜལ་ཁྲུ

གང་པ་ཟླུམ་པོ་བྱས་ལ།མེ་ཏོག་ཚོམ་བུ་གཅིག་དབུས་སུ་དགོད།སོ་ཤིང་གས་ཆག་མེད་པ་སོར་བཅུ་གཉིས་བརྩེ་མོ་ལ་མེ་ཏོག་ཅན་ལག་པས་གཟུང་།གསེར་རམ་དངུལ་ལས་བྱས་པར་མོས་ཏེ་སོ་བྲུད་པས་སྡིག་པ་སྐྱུགས་པར་བསམས་ལ།ཁ་ཤར་རམ
བྱང་ངུ་བལྟས་ལ་ལྟོས་པ་མེད་པར་དོར།དངོས་གྲུབ་ཕྲིན་ལས་གང་འགྲུབ་བཏག་ཏེ།རང་ལ་བལྟས་ན་མཆོག་འགྲུབ།སྟེང་དུ་བལྟས་ན་མཁའ་སྤྱོད་ལ་སོགས་པ་གྲུབ་པ་བརྒྱད་འགྲུབ།འོག་ཏུ་མེ་ཏོག་བསྡུས་ནས་འོག།ཕྱོགས་མཚམས་གཞན་དུ་ལས་བྲན་ཚེགས་འགྲུབ་
པའོ།།དེ་ནས་བཅུ་གཅིག་པ་ཀུ་ཤ་སྦྱིན་པ་ནི།ཀུ་ཤ་ཆུན་པོ་ཆེ་ཆུང་གཉིས་བྱས་ལ།ཆུང་བ་ལ་ཧྲཱིཿབཟླས་ལ་སྔས་སུ་སྦྱིན།ཆེ་བ་ལ་ཧ་བཟླས་ལ་སྟན་དུ་སྦྱིན་ནོ།།དེ་ནས་བཅུ་གཉིས་པ་ཆོས་ཟབ་མོ་བཤད་དེ་སྤྲོ་བ་བསྐྱེད་པ་ནི།འཇིག་རྟེན་དུ་ནི་ཀུན་མཁྱེན་རྣམས།
ཨུ་དུམྺཱ་རའི་མེ་ཏོག་བཞིན།།བརྒྱ་ལམ་ན་ནི་རེས་འགའ་ཞིག།འབྱུང་འགྱུར་ཡང་ནི་མི་འབྱུང་འགྱུར།།གསང་སྔགས་སྤྱོད་པའི་ཚུལ་འབྱུང་བ།།དེ་བས་ཀྱང་ནི་དཀོན་པ་སྟེ།།གང་གིས་སེམས་ཅན་མཉམ་མེད་དོན།།བླ་མེད་བྱེད་པར་ནུས་པ་ཡིན།།བསྐལ
པཔབྱེ་བ་དུ་མར་ནི།།སྔོན་དུ་སྡིག་པ་བྱས་པ་གང་།།དཀྱིལ་འཁོར་འདི་འདྲ་མཐོང་མ་ཐག།དེ་དག་ཟད་པར་འགྱུར་ཡིན་ན།།གྲགས་པ་མཐའ་ཡས་སྔགས་སྤྱོད་པའི།།ཚུལ་ལ་གནས་ན་སྤོས་ཅི་དགོས།།སྐྱོབ་པའི་གསང་སྔགས་བཟླས་ན་ནི།།གོ་འབང་བླ་ན་མེད
པར་འགྱུར།།གང་གི་སྤྱོད་པ་མཆོག་འདི་ལ།།བློ་གྲོས་ཤིན་ཏུ་མི་གཡོ་བས།།སྡུག་བསྔལ་ཐམས་ཅད་འབྱུང་བ་ཡི།།ངན་འགྲོ་དེ་ཡིས་གཅོད་པར་འགྱུར།།བདག་ཉིད་ཆེན་པོ་ཁྱེད་རྣམས་ཀྱིས།།རྙེད་པ་མཉམ་མེད་དེ་རིང་རྙེད།།གང་ཕྱིར་རྒྱལ་བ་སྲས་བཅས

པ།།བདག་ཉིད་ཆེན་པོ་ཐམས་ཅད་ཀྱི།།བསྟན་པ་འདི་ལ་ཁྱེད་རྣམས་ཀུན།།ཡོངས་སུ་བཟུང་སྟེ་སྐྱེ་བཞིན་པ།།དེ་ཕྱིར་ཁྱེད་རྣམས་ཐེག་ཆེན་དུ།།ལེགས་པ་ཉིད་དུ་འགྲོ་བར་འགྱུར།།ཐེག་པ་ཆེན་པོ་ཆེར་འབྱུང་བའི།།ལམ་མཆོག་འདི་ནི་དཔལ་དང་ལྡན།།ཁྱེད
རྣམས་དེར་ནི་དོང་བས་ན།།རང་བྱུང་སྐལ་བ་ཆེན་པོ་པ།།འཇིག་རྟེན་ཐམས་ཅད་མཁྱེན་པ་ཡི།།དེ་བཞིན་གཤེགས་པ་ཉིད་དུ་འགྱུར།།ཞེས་སྤྲོ་བ་བསྐྱེད་དོ།།དེ་ནས་བཅུ་གསུམ་པ་རྨི་ལམ་བསྒོ་ཞིང་ངན་ན་བསྲུང་བ་ནི།བློ་གཡས་པ་ཕབ་སྟེ།དཀྱིལ་འཁོར་གྱི་ཁང་པ་དེ
ཉིད་དུ་ཉལ་བའམ།གཞན་དུ་ཡང་རུང་སྟེ་རྨིལམ་བརྟག།ངན་ན་བསྲུང་།དེ་ལ་ངན་པ་ནི་ཆུས་བྱེར་བ་ལ་སོགས་པའོ།།བཟང་བ་ནི་རེ་ཕུག་ཏུ་ཉི་མ་འདེ་བ་ལ་སོགས་པའོ།།ཁྱད་པར་དུ་རྡོ་རྗེ་སློབ་དཔོན་དུ་འོས་པས་ནི་སྔར་གྱི་སློབ་བསྐྱེད་པའི་རྗེས་ལམ་ཎྜལ་དབུལ་བསྔོན་དུ་
འགྲོ་བས་དངོས་གཞིའི་སྐབས་ནས་འབྱུང་བའི་གསོལ་བ་གདབ་པ་འདི་ནི་ཁྱད་པར་གྱི་ཆོས་ཏེ་བཅུ་བཞི་པའོ།།སློབ་མ་ལྷག་པར་གནས་པའོ།།དེ་ནས་བུམ་པ་ལྷག་གནས་ནི།རྒྱས་པར་བྱེད་ན་ལྷའི་བུམ་པ་སུམ་ཅུ་སོ་བདུན།དྲི་མཁྲུས་ཀྱི་བུམ་པ་བརྒྱད།ལས་ཐམས་ཅད་པའི
བུབུམུམ་པ་དང་ནེ་དྲུག་བྱེད་དོ་ཞེས་ཀྱང་གསུང་ངོ་།།རབ་གནས་གཙོ་བོར་བྱེད་ན་ལྷའི་བུམ་པ་བཅུ།ཁྲུས་ཀྱི་བུམ་པ་བརྒྱད་དེ་བཅོ་བརྒྱད་བྱེད་དོ་ཞེས་ཀྱང་གསུང་ངོ་།།དྲི་མ་ཁྲུས་ཀྱི་བུམ་པ་གཅིག་ཏུ་བསྡུས་ནས་བཅུ་གཅིག་ཏུའང་མཛད་ན།ཕྱག་ལེན་ལ་ནི་བུམ་པ་བཅུ་རུ་མཛད་དེ།།
གཞུང་ནས་ཀྱང་དེ་ཉིད་འབྱུང་ངོ་།།དེ་ཡང་དམ་ཚིག་གི་འཁོར་ལོ་མ་གཏོགས་པའི་ལྷ་ཐམས་ཅད་ཀྱི་བུམ་པ་རྣམ་རྒྱལ་དུ་བསྡུས་པ་དེ་ལ་རིགས་ལྔའི་མཚན་མ་གདགས།སྒོ་མཚམས་མ་བརྒྱད་ཀྱི་བུམ་པ་ལ་གྲི་གུག་བྲི།ལས་ཐམས་ཅད་པའི་བུམ་པ་ལ་སྣ་ཚོགས་རྡོ་རྗེ་བྲིས་ཏེ་དེ་ཉིད

ལ་དྲི་མ་ཁྲུས་ཀྱི་བུམ་པ་ཡང་བྱེད་དོ།།དྲི་མ་ཁྲུས་ཀྱི་བུམ་པ་དུ་བྱེད་ཀྱང་མཚན་མ་གདགས་པ་མེད་དོ།།མདོར་བསྡུ་ན་རྣམ་རྒྱལ་དང་ལས་ཐམས་ཅད་པའི་བུམ་པ་གཉིས་སུ་མཛད་དེ།རྣམ་རྒྱལ་བུམ་པ་ལ་ཤོག་བུ་ལ་རིགས་ལྔ་ཀའི་མཚན་མ་བྲིས་ལོ་གདགས།
ལས་ཐམས་ཅད་པལ་སྣ་ཚོགས་རྡོ་རྗེ་བྲི།བུམ་པ་མང་ཉུང་ཇི་ལྟར་བཅས་ཀྱང་རུང་སྟེ་མགུལ་ཆིངས་བཅིང་།གུ་གུལ་གྱི་དུད་པས་བདུག་ཅིང་སུམྦྷ་ནི་བཟླས།ཡུངས་ཀར་བརྡེག།ནང་དུ་སྨན་ལྔ་དང་།འབྲུ་ལྔ་དང་།རིན་ཆེན་ལྔ་གཞུག།བདུད་རྩི་ལྔ་བླུགས།དྲི་ཞིམ་པོའི
ཆུས་བཀང་།ཁ་རྒྱན་གཟུགས།མེ་ཏོག་གི་ཕྲེང་བ་གདགས།དེ་ནས་རྣམ་རྒྱལ་ལ་སོགས་པ་བུམ་པ་དུ་ཡོད་པ།སྭ་བྷཱ་ཝའི་སྔགས་ཀྱིས་སྟོང་པར་བསྒོམ།བྷྲཱུཾ་ལས་རིན་པོ་ཆེའི་བུམ་པ་རྣམས་སུ་བསྐྱེད།རྣམ་རྒྱལ་བུམ་པར་མངོན་བྱང་ལྔ་ལས་ལྷ་རྣམས་དུས་གཅིག་པ
བསྐྱེད་པའམ།གཙོ་བོ་ཡབ་ཡུམ་བསྐྱེད་ནས་འཁོར་རྣམས་འབྱིན་པའི་དཀྱིལ་འཁོར་གྱི་ཚུལ་དུ་བསྐྱེད་པ་གང་བདེ་བྱ།དེ་ལ་བུམ་པ་མང་ན་བུམ་པ་རེ་རེའི་ནང་དུ་ལྷ་རོ་བསྐྱེད།བུམ་པ་བཅུ་ལས་མེད་ན་རྣམ་རྒྱལ་དུ་སྒོ་མཚམས་མ་མ་ཡིན་པའི་ལྷ་རྣམས་རྫོགས་པར་བསྐྱེད།
མཚམས་མ་བརྒྱད་ཀྱི་བུམ་པར་སྒོ་མཚམས་མ་བརྒྱད་བསྐྱེད།ལས་ཐམས་ཅད་པའི་བུམ་པར་བདེ་ཆེན་འཁོར་ལོའི་ཁཎྜ་རོ་ཧཱ་བསྒོམ།གོ་ཆ་དགོད།ཡེ་ཤེས་པ་གཞུག།དབང་བསྐུར།ཕྱི་ནང་གི་མཆོད་པས་མཆོད།དེ་ནས་རྣམ་རྒྱལ་གྱི་སྟེང་གི་ཐོད་པའམ།
དུང་ཆོས་ཀྱི་ནང་དུ་བདུད་རྩི་ལྔ་དང་སྦྱར་བའི་ཚུལ་རྡོ་རྗེ་ལ་གཟུངས་ཐག་བཏགས་པ་བཅུག་པའི་གཟུངས་ཐག་བླངས་ལ།ལྷ་རྣམས་ཀྱི་སྔགས་རྫོགས་པར་བཟླ་གསུང་ན་འདིར་ནི་གཙོར་མི་མཛད།གཙོར་ནི་ཡུམ་གྱི་ཉེ་སྙིང་།ཨོཾ་སརྦ་བུདྡྷ་ཌཱ་ཀི་ནཱི་ཡེ་བཛྲ་ཝརྡྷ་ནཱི་ཡེ་ཧུཾ་ཧཱུཾ་ཕཊ།

ཅེས་བརྒྱ་རྩ་བརྒྱད་བཟླས།ལས་ཐམས་ཅད་པ་ལ་ཡང་དེ་ཉིད་བཟླས་པའམ།ཡང་ན་ཁཎྜ་རོ་དྷ་བཟླས་གསུང་ན།གཙོར་ནི་སུམྦྷ་ནི་བརྒྱ་རྩ་བརྒྱད་བཟླས།སྒོ་མཚམས་མ་བརྒྱད་ཀྱི་བུམ་པ་ལ།ཨོཾ་ཀཱ་ཀཱ་སྱེ་ཧུྃ་ཧཱུྃ་ཕཊ།ཅེས་པ་ལ་སོགས་པ་རང་རང་གི་སྔགས་བགྱིརོ
བརྒྱད་བཟླས།དྲི་མ་ཁྲུས་ཀྱི་བུམ་པ་རྒྱས་པར་བྱས་ན་ལྷ་བསྐྱེད་པ་དང་།མཚན་མ་གདགས་པ་དང་།ཕྱིས་ཐོད་པའི་ཆུ་བླགས་པ་རྣམས་ནི་མི་དགོས།རང་རང་གི་སྔགས་བརྒྱ་བུ་རེ་ཙམ་བཟླས་པས་བྱིན་གྱིས་རློབ་པ་ཡིན་ཏེ།སྔགས་རྣམས་ནི་རབ་གནས་རྒྱས་པ་ན
གསལ་ལོ།།དྲི་མ་ཁྲུས་ཀྱི་བུམ་པ་མ་བཅས་ན་ལས་ཐམས་ཅད་པའི་བུམ་པ་ཉིད་ལ།ཨོཾ་སརྦ་ཏ་ཐཱ་ག་དྷ་ཨ་བྷི་ཥེ་ཀ་ཏ་གུམ་ཡ྄་ཤྲཱི་ཨེ་ཧཱུྃ་ཕཊ།རྩེས་བརྒྱ་རྩ་བརྒྱད་བཟླས་པས་བྱིན་གྱིས་བརླབ་བོ།།ལྷ་དང་བཅས་པའི་བུམ་པ་རྣམས་ལ་སྔགས་ཟློས་པའི་ཚེ་སྔགས་རྣམས
ཁ་དོག་དམར་པོའི་ཚུལ་གྱིས་གཟུངས་ཐག་ལ་འཁྲིལ་ནས་སོང་བས་ལྷ་སོ་སོ་ལ་ཕོག་ནས་དམར་ལམ་ལམ་སོང་བ་དང་།བ་ཡཱའི་བུ་ག་ཐམས་ཅད་ནས་བདུད་རྩིའི་རྒྱན་ཁྲ་ལ་ལ་བྱུང་བས་བུམ་པ་ཐམས་ཅད་མེར་མེར་ཁེངས་པར་བསམ་ཞིང་བཟླས་སོ།།བཟླས་པ་ཟིན
པ་དང་།ཕྱི་མཆོད།བདུད་རྩི།མཉེས་མཆོད།བསྟོད་པ་བྱ།ཡི་གེ་བརྒྱ་པ་བརྗོད་དེ་བཟོད་པར་གསོལ་ལ་དངོས་གྲུབ་ཐམས་ཅད་བདག་ལ་སྦྲུལ་དུ་གསོལ།ཞེས་གསོལ་བ་གདབ་བོ།།དེ་ནས་བུམ་པའི་སྟེང་གི་ཐོད་པའི་བདུད་རྩི་བུམ་པ་རྣམས་ལ་བགོས་ནས
བླུགས་པས་ལྷ་རྣམས་འོད་དུ་ཞུ་བར་བསམ་མོ།།བུམ་པ་སྟ་གོན་དུ་གནས་པའོ།།།།དེ་ནས་སྔར་བདག་གི་དཀྱིལ་འཁོར་མ་བསྡུས་ན་འདིར་དཀྱིལ་འཁོར་བསྡུ།བཟླས་པ་བྱ་བའམ་ཉལ་བའི་རྣལ་འབྱོར་གྱིས་ཉལ།ཐོ་རངས་སྟ་གོན་གྱི་ལྷ་ལ་མཆོད་བསྟོད

འགྲུབ་བྱས་ལ།ནམ་མཁའི་དབུས་སུ་འདེགས་པར་ཡང་གསུང་ན།ཕྱག་ལེན་ལ་བདག་གི་ཐུགས་ཀར་བསྡུ་བ་ཉིད་མཛད་དེ་གཞུང་ནས་ཀྱང་དེ་འབྱུང་ངོ་།།དེ་ནས་ལས་ཀྱི་རྗེས་མི་མངོན་པར་བྱས་ལ།རྡུལ་ཚོན་གྱི་ཕྱོགས་དང་འབྲེལ་པར་བྱེད་ན་ཐིག
ལ་སོགས་པའི་ཆོ་ག་ལ་འཇུག་པར་བྱའོ།།སྟ་གོན་ཐམས་ཅད་བསྟན་ཟིན་ཏོ།།།།དེ་ནས་དཀྱིལ་འཁོར་ཞག་གི་ནུབ་མོར་གནས་ཁང་ཕྱག་དར་བྱས་ལ།བ་བྱུང་དང་བདུད་རྩི་བསྲེས་པས་བྱུགས་ལ།གསུམ་པ་ཐིག་གིས་བྲི་བའི་དཀྱིལ་འཁོར་གྱི་སྤྱོད་པ་ནི་གཉིས་ཏེ།ལས
ཀྱི་ཐིག་གིས་སའི་ཆ་རྣམ་པར་དབྱེ་བ་དང་།ཡེ་ཤེས་ཀྱི་ཐིག་གིས་བྱིན་གྱིས་བརླབ་པའོ།།དེའང་གཞུང་ལས།དང་པོར་རྡོ་རྒྱས་ཐིག་སོགས་ཀྱིས།།ཐིག་རྣམས་ཀུན་དུ་གདབ་པར་བྱ།།དེ་ཡི་སྟེང་དུ་ཡེ་ཤེས་ཐིག།ཀུན་ནས་ཡོངས་སུ་བརྐྱང་བར་བྱ།།ཞེས་འབྱུང
བས་ན་དང་པོ་ལས་ཀྱི་ཐིག་གིས་ཆ་དབྱེ་བར་བྱའོ།།དེ་ལ་ཐོག་མར་དཀྱིལ་འཁོར་གྱི་ས་གཞི་སྔར་ས་ཆོ་ག་གམ་སྟ་གོན་གྱི་སྐབས་སུ་བྱ་བ་ཡིན་ནའང་སྐབས་སུ་བབ་པས་འདིར་བཤད་ན།པ་ཉ་རེག་གི་རྩིག་ངོས་སམ་ཕྱིའི་སྟེགས་བུའི་ཚད་ཀྱང་རུང་སྟེ།ངོས་རེ་ལ་ཁྲུ་གང་དང་དོ་པ་
ནི་དངོས་གྲུབ་བམ་ཕྲིན་ལས་བསྒྲུབ་པའི་དཀྱིལ་འཁོར་ཡིན་ལ།ངོས་རེ་ལ་ཁྲུ་གསུམ་པ་ནས་བཅུ་དྲུག་པའི་བར་ནི་དམ་ཚིག་གི་དཀྱིལ་འཁོར་བདག་འཇུག་དང་སློབ་མ་དབང་བསྐུར་བ་ལ་བྱེད་པ་ཡིན་ནོ།།ཕྱག་ལེན་ལ་ཕྱིའི་དཀྱིལ་འཁོར་གྱི་ངོས་རེལ་ཁྲུ་གསུམ་མམ་བཞི་པ་ལ
ཕྱག་ལེན་མཛད་དོ།།དེ་ལྟ་བུའི་ས་གཞི་ལེགས་པར་བྱུགས་ལ་ཐིག་སྐུད་གསར་པ་མཛེས་པ་རྡོ་རྒྱས་ལ་སོགས་པར་སྤངས་པས་གདབ་པ་ནི།ཆ་ཆེན་པོ་བཅུ་དྲུག་ཏུ་ཤེས་པར་བྱས་ལ།ཕྱིའི་དཀྱིལ་འཁོར་གྱི་དབྱིབས་ནི་དཀྱིལ་འཁོར་གཞན་དང་མཐུན་ནོ།།ནང་ན་ཆ་ཆེན

པོ་བཞི་གནས་པ་ལས་ཆ་ཆེན་པོ་གཅིག་བདེ་ཆེན་འཁོར་ལོ་ལ་བཏང་སྟེ།དེའི་ཡང་ཕྱེད་ལྟེ་བ་ལ།ཕྱེད་འདབ་མ་ལ།དེ་ནས་ཆ་ཆེན་གཉིས་ལ་ཐག་པ་བརྐྱང་བ་ཆ་གསུམ་མཉམ་དུ་བྱས་ལ།དབུས་སུ་ཕུར་བུས་བཏབ་ལ།དེ་ལ་སྲང་བུ་སྲ་བཉིས་ལྟེབ་ཏུ་བྱས་ལ་རྡོ་རྒྱས་ལ་སོགས
པས་འཁོར་ལོ་རེ་བསྐོར།དེ་ནས་རང་རང་གི་གནས་ཀྱི་ནང་དུ་པ་ཉ་རེག་གི་ཕྱེད་ཙམ་རེ་བསྐོར་ལ།ལྟེ་བའི་གེ་སར་དང་གྲི་གུག་ལ་སོགས་པའི་ར་བ་བྱའོ།།རྡོ་རྒྱས་ལ་སོགས་པའི་པདྨ་དང་འཁོར་ལོའི་རྩིབས་དང་ཀ་བའི་རི་མོ་བྲིའོ།།ཆ་ཆེན་གཅིག་དམ་ཚིག་གི་འཁོར་ལོ་སྟེ་ལྷ་
སྣམ་ལ་གཞག་གོ།།སྤྱོད་པ་པ་ཉིད་ཀྱི་དགོངས་པའོ།།བླ་མ་མལ་གྱི་ཞལ་ནས།རྡོ་རྗེ་འཁོར་ལོ་ཆ་མཉམ་པར།།ཞེས་ཟེར་བས་ན་སློབ་དཔོན་གྱི་གསུང་དང་ཡང་མི་འགལ་ཏེ།སྒོའི་རྩར་པ་ཉ་རེག་གི་ཚད་ཙམ་ཞིག་བཞག་ལ།དེ་ནས་ཚངས་ཐིག་གི་བྱར་ཐག་པ་བརྐྱང་སྟེ།
དེ་ཆ་མཉམ་པ་ལྔ་རུ་བགོས་ལ་བསྐོར་ཏེ།དེའི་ཡང་རང་རང་གི་ནང་དུ་པཉ་རེག་གི་ཕྱེད་ཚད་ཙམ་མམ།བཉ་རེག་རེ་འོང་ཡང་ཉེས་པ་མེད་དེ་བསྐོར་གཅིག་གི་དང་པོ་ལ་ལྟེ་བ་དང་གེ་སར།གཉིས་པ་ལ་འདབ་མ་དང་གྲི་གུག་གི་ར་བ།དེ་ནས་གསུམ་ལ་འཁོར་ལོ་གསུམ་དང
དེ་དག་གི་ར་བའོ།།ཆ་ཕྲན་གཅིག་བོར་བ་དེ་ལྷ་སྣམ་གྱི་དོད་ཡིན་ཏེ།ལྷ་མོ་རྣམས་ཀྱི་མཚན་མ་ནི་སྒོ་མཚམས་རང་དུ་བྲིའོ།།ལས་ཐིག་གིས་ཆ་རྣམ་པར་བགོ་བའོ།།དེ་ནས་ཡེ་ཤེས་ཀྱི་ཐིག་གིས་བྱིན་གྱིས་བརླབ་པ་ལ་གཉིས།ཐིག་ཉིད་བྱིན་གྱིས་བརླབ་པ་དང་།དེ་གདབ
པའི་ཐབས་སོ།།དང་པོ་ནི་དཀར་པོ་ལྔ་གཅིག་ཏུ་བསྒྲིལ་བ་དང་།སྔོན་པོ་ལྔ་གཅིག་ཏུ་བསྒྲིལ་བ་ལ་སོགས་པ་ཁ་དོག་ལྔའི་སྲད་བུ་ཚགས་བྱ།དེ་ནས་ཐིག་ཚོན་གཉིས་བྱིན་གྱིས་བརླབ་པ་དུས་གཅིག་ཏུ་མཛད་པས་ན་ཚོན་རྩི་ཡང་དཀར་པོའི་དཀར་མོ་དང་།དཀར་པོའི་སེར་པོ

དུརུཞེས་བྱ་བ་ལ་སོགས་པ་རེ་རེའང་ཁ་དོག་གི་ཁྱད་པར་ལྔ་ལྔར་བྱས་པའི་ཉི་ཤུ་རྩ་ལྔ་པ་སོགས་ལ།ཚོན་གྱི་ནང་དུ་ཁ་དོག་དང་མཐུན་པའི་སྲད་བུ་གཞག།སྔོན་པོ་དབུས་སུ་གཞག།དཀར་པོ་ཤར་དུ།སེར་པོ་ལྷོར།དམར་པོ་ནུབ་ཏུ།ལྗང་གུ་བྱང
ཞག།མཆོད་ཡོན་ཞབས་བསིལ་སྔོན་དུ་འགྲོ་བའི་མཆོད་པ་ལྔ་དང་གཏོར་མ་དང་བདུད་རྩི་བཤམ།བདག་གི་རྣལ་འབྱོར་དྲན་པར་བྱ།ཐིག་ཚོན་སྟོང་པར་བསྒོམ།ཡིག་འབྲུ་ལྔ་ལས་ཁ་དོག་དང་མཐུན་པར་རིགས་ལྔའི་ཧེ་རུ་ཀ་བསྒོམ།གོ་ཆ་དྲན་པར་བྱ།རིག
འི་ཡེ་ཤེས་པ་དཔག་ཏུ་མེད་པ་སྤྱན་དྲངས་ལ་བསྟིམ།ཕྱི་མཆོད་དང་།བདུད་རྩི་དང་།བསྟོད་པ་བྱ།དེ་དག་ཞུ་བ་ལས་བྱུང་བའི་ཐིག་ཆེན་དུ་བསྒོམ།ཨོཾ་བཛྲ་སཱུ་ཏྲ་ས་མ་ཡ་མཱ་ཏི་ཀྲ་མ་ཧོཿ།ཞེས་བརྗོད་ཅིང་བླ་མའི་མཐེབ་སྲིན་གྱིས་རྡུལ་ཚོན་མཉེ།སྔར་ཐིཤ་སྐད
དྲུརྨཱ་པྲམྺཱར་རྣ་རྡ